Elsősorban az optikai hálózati fejlesztésekre összpontosít a Szupergyors Internet Program második szakasza. A SZIP 2.0 januárban indul, a 100 Mbps sávszélesség csak az alsó határt jelenti majd benne.

Januártól indul a Szupergyors Internet Program második szakasza, ahol már nem a 30 Mbps, hanem a magasabb, legalább 100 Mbps sávszélesség kiépítése a cél – jelentette be Kara Ákos a SZIP bakonyai fejlesztéseinek átadásán. Az Innovációs és Technológiai Minisztérium infokommunikációért és fogyasztóvédelemért felelős államtitkára hozzátette: a kormány terve az, hogy 2025-ig minél több helyen elérhetővé váljon a legalább 1 Gbps sávszélesség is.

Ahol lehet, ott ennél is nagyobb sávszélességet terveznek. A héten átadott bakonyai fejlesztést követően a település lakosai például 2 Gbps-es internetre is előfizethetnek.

A 2015-ben indult digitális fejlesztési programnak köszönhetően Magyarországon 500 ezer új végpont kiépítése történik meg az év végéig.

Ha értesülni szeretne róla, mely településeken várható 2019-ben internetgyorsítás, lájkolja a HVG Tech rovatának Facebook-oldalát.